বানভাসি কলকাতার বুকে ফুটে উঠল সহযোগিতার কিছু টুকরো ছবি। কোথাও জলে ফেঁসে থাকা বাইক-গাড়ি ঠেলে রাস্তা যানজট মুক্ত করল পথশিশুরা। কোথাও, জলবন্দি নাগরিকের কাছে পানীয় জল পৌছে দিল স্থানীয় বইমেলা কমিটি।  
 ওয়েব ডেস্ক: বানভাসি কলকাতার বুকে ফুটে উঠল সহযোগিতার কিছু টুকরো ছবি। কোথাও জলে ফেঁসে থাকা বাইক-গাড়ি ঠেলে রাস্তা যানজট মুক্ত করল পথশিশুরা। কোথাও, জলবন্দি নাগরিকের কাছে পানীয় জল পৌছে দিল স্থানীয় বইমেলা কমিটি।   অতিবৃষ্টিতে জলমগ্ন বাগুইআটি। জলের দেওয়াল ঠেলে হলদিরাম ফ্লাইওভারে ওঠাই দুস্কর। রাজারহাটমুখী দুচাকা কিংবা চার চাকাকে সেই বৈতরণী পার করাচ্ছে পথশিশুরা। সামান্য পারিশ্রমিকের বিনিময়ে। তবে পুলিসের গাড়িকে কনসেশন। বাগুইআটি জোড়ামন্দির এলাকায় আরেক ছবি। জলে ডুবেছে জলের কল। যার ফলে তীব্র পানীয় জলের আকাল। প্রশাসন-পুরসভার দেখা নেই। বাড়ি বাড়ি ঘুরে জল ফেরির দায়িত্ব নিয়েছে স্থানীয় একটি বইমেলা কমিটি।